Zmluva o zabezpečení činnosti ochrany pred požiarmi  a bezpečnosti a ochrany zdravia pri práci 

č. 2012/007 .                        

(podľa § 269 ods. 2 Obchodného zákonníka)

Článok I.

Účastníci zmluvy

	Objednávateľ:
	OBEC BECKOV, Obecný úrad

	So sídlom:
	916 38  Beckov 180

	IČO:
	

	Zastúpená:
	Karol Pavlovič, starosta

	Tel. kontakt:
	032/7742720

	Bankové spojenie:
	

	Číslo účtu:
	


(ďalej len objednávateľ)

a

	Poskytovateľ:
	Milena Malcová - PYROSLOVAKIA

	So sídlom:
	913 08  Nová Bošáca 464

	IČO:
	37 385 135

	IČ DPH:
	SK1044974293

	Tel. kontakt:
	0911 771195

	Bankové spojenie:
	ČSOB a.s.

	Číslo účtu:
	4006865601/7500

	Zapísaná:
	Č.živnostenského registra 309-15898 v Novom Meste n/V.


(ďalej len poskytovateľ)

Článok II.

Úvodné ustanovenia

Touto zmluvou sa poskytovateľ  zaväzuje zabezpečiť objednávateľovi sústavné vykonávanie odborných služieb za odplatu, ktoré objednávateľovi vyplývajú zo zákonných povinností na úseku ochrany pred požiarmi (ďalej len OPP) a bezpečnosti a ochrany zdravia pri práci (ďalej len BOZP) podľa článku III. tejto zmluvy, vrátane pomoci pri aktívnom riešení a odstraňovaní nedostatkov, a to všetko v súlade s platnými právnymi predpismi Slovenskej republiky. Všetky činnosti  vykoná poskytovateľ  po dohode s objednávateľom na pracoviskách objednávateľa.

Objednávateľ sa zaväzuje platiť odplatu podľa článku VI. tejto zmluvy.

Článok III.

Činnosti OPP

Činnosti OPP poskytovateľ  zabezpečuje v súlade s platnými právnymi predpismi na úseku OPP.

V rámci činnosti OPP poskytovateľ  zabezpečuje:

1. Výkon činnosti technika požiarnej ochrany

a) vykonávanie preventívnych protipožiarnych prehliadok na základe vypracovaného   harmonogramu  poskytovateľom, 

b) určovanie miest so zvýšeným nebezpečenstvom vzniku požiaru a počtu členov protipožiarnych          hliadok,

c) vykonávanie školenia o ochrane pred požiarmi a odbornej prípravy protipožiarnych hliadok,

d) vypracúvanie, vedenie a udržiavanie dokumentácie OPP v súlade so skutočným stavom,

e) určovanie požiadaviek protipožiarnej bezpečnosti pri zmene užívania stavieb,

f) organizovanie a vyhodnocovanie cvičných požiarnych poplachov,

g) vedenie a predkladanie požiarnej knihy zástupcovi objednávateľa najmenej raz za tri mesiace, ak je na odstránenie zistených nedostatkov potrebné rozhodnutie zástupcu objednávateľa, predkladanie požiarnej knihy bezodkladne,

h) zastupovanie objednávateľa pri výkone štátneho požiarneho dozoru, 

i) preverovanie dodržiavania termínov výkonu kontroly hasiacich prístrojov, požiarnych vodovodov – hadicových zariadení, požiarnych hadíc, na základe písomnej objednávky od objednávateľa zabezpečuje kontrolnú činnosť kontroly hasiacich prístrojov, požiarnych vodovodov – hadicových zariadení, požiarnych hadíc, 

j) preverovanie dodržiavania termínov výkonu kontroly komínov a komínových telies,

k) preverovanie dodržiavania termínov výkonu odborných prehliadok a odborných skúšok bleskozvodov, elektroinštalácie. 

Činnosti BOZP

Činnosti BOZP poskytovateľ  zabezpečuje v súlade s platnými právnymi predpismi na úseku BOZP.

V rámci činnosti BOZP poskytovateľ  zabezpečuje:

1. Výkon činnosti bezpečnostného technika

a) vypracúva dokumentáciu BOZP,  vedie dokumentáciu BOZP a udržiava ju v súlade so skutočným stavom,

b) posudzuje stav BOZP na pracoviskách objednávateľa,

c) kontroluje plnenie povinností vedúcich zamestnancov vyplývajúcich z BOZP,

d) vykonáva školenie novoprijatých zamestnancov objednávateľa v oblasti BOZP,

e) vykonáva periodické školenia zamestnancov  objednávateľa v oblasti BOZP, 

f) vykonáva školenia zástupcov zamestnancov pre bezpečnosť,

g) vykonáva šetrenie pracovných úrazov a poskytuje odborné poradenstvo pri spisovaní záznamov o registrovaných  pracovných úrazoch, 

h) vykonáva pravidelné previerky stavu BOZP v priestoroch objednávateľa,

i) zastupuje objednávateľa pri výkone štátneho odborného dozoru (Inšpektorát práce), 

j) poskytuje odborné poradenstvo pri odstraňovaní zistených nedostatkov, 

k) zabezpečuje odstránenie zistených nedostatkov na základe objednávky od objednávateľa,

l) zabezpečuje činnosť autorizovaného bezpečnostného technika,

m) spolupracuje s pracovnou zdravotnou službou.

n) v prípade zistenia závažných udalostí z hľadiska BOZP informuje objednávateľa za účelom   zaistenia bezpečnej práce z hľadiska BOZP.

Článok IV.

Spôsob plnenia zmluvy

1. Poskytovateľ je k sústavnému vykonávaniu odborných služieb v zmysle článku III. oprávnený a odborne spôsobilý.
2. Poskytovateľ sa zaväzuje, že všetky činnosti v zmysle článku III. tejto zmluvy bude vykonávať riadne, včas a s náležitou odbornou starostlivosťou, v súlade so všetkými príslušnými platnými právnymi a ostatnými predpismi Slovenskej republiky a podľa harmonogramov, ktoré poskytovateľ zapracuje v príslušných dokumentáciách a objednávateľ schváli.

3. Pod pojmom „pracovisko  objednávateľa“ v prípade OPP a BOZP sa pre tieto účely rozumie:
Obec Beckov
	


Článok V.

Spôsob plnenia zmluvy

Objednávateľ je povinný:

a) vytvoriť poskytovateľovi podmienky potrebné na výkon dohodnutých činností a poskytnúť mu potrebnú súčinnosť,

b) aspoň 48 hodín vopred nahlásiť poskytovateľovi kontrolu zo strany štátneho požiarneho dozoru, resp. zo strany inšpekcie práce,

c) aspoň 24 hodín vopred oznamovať poskytovateľovi nástup nových zamestnancov za účelom vykonania vstupného školenia,

d) zabezpečiť poskytovateľovi vstup na pracoviská objednávateľa.

Článok VI.

Odplata

1. Objednávateľ je povinný za činnosti na úseku OPP  a BOZP podľa článku III. platiť odplatu dohodnutú na 25,00 € mesačne a to bezhotovostným prevodom na účet poskytovateľa, pričom podľa dohody je táto odplata splatná v lehote 10 dní od vyhotovenia faktúry poskytovateľom po uplynutí príslušnej doby.

2. Odplaty sú cenou bez dane z pridanej hodnoty, ktorá sa účtuje podľa platných právnych predpisov.

Článok VII.

Doba trvania zmluvy, ukončenie zmluvy

1. Táto zmluva sa uzatvára na dobu neurčitú a to od 1.8.2012.
2. Zmluvné strany sa dohodli, že zmluvný pomer založený touto zmluvou ukončí na základe vzájomnej  písomnej dohody zmluvných strán alebo na základe písomnej výpovede ktorejkoľvek zmluvnej strany.

3. V písomnej dohode o ukončení zmluvy sa uvedie deň, ku ktorému zmluvný pomer skončí. Ak deň ukončenia účinnosti zmluvy nie je v dohode uvedený, ukončí sa zmluvný pomer dňom nasledujúcim po dni, keď bola písomná dohoda o ukončení zmluvy uzavretá.

4. Vypovedať túto zmluvu môžu obe zmluvné strany, a to z akéhokoľvek dôvodu alebo aj bez uvedenia dôvodu výpovede. Výpoveď musí byť písomná a musí byť doručená druhej zmluvnej strane.

5. Výpoveď sa považuje za doručenú jej prevzatím alebo v prípade jej neprevzatia márnym uplynutím úložnej doby na pošte. V prípade výpovede sa ukončí zmluvný pomer založený touto zmluvou uplynutím výpovednej lehoty, ktorá je dvojmesačná a začína plynúť prvým dňom kalendárneho mesiaca nasledujúceho mesiaca, v ktorom výpoveď bola druhej strane doručená.

Článok VIII.

Miesto plnenia

Miestom plnenia tejto zmluvy sú pracoviská objednávateľa definované v článku IV.

Článok IX.

Ostatné dojednania

1. Poskytovateľ sa zaväzuje v súvislosti so zabezpečovaním činnosti uvedených v článku III. dodržiavať obchodné tajomstvo vo vzťahu k informáciám, o ktorých sa dozvedel v súvislosti s plnením tejto zmluvy.

2. Zmenu a doplnenie tejto zmluvy možno vykonať len dohodou účastníkov zmluvy v písomnej forme.

3. Táto zmluva je vyhotovená v dvoch vyhotoveniach, z ktorých každý účastník zmluvy obdrží po jednom vyhotovení.

4. Ostatné otázky touto zmluvou neriešené sa riešia podľa ustanovení Obchodného zákonníka a súvisiacich predpisov.

Beckov, ___________________
	Za objednávateľa:

	
	Za poskytovateľa:

	
	
	

	
	
	

	
	
	

	
	
	

	
	
	

	
	
	

	Karol Pavlovič
	
	Ing. Milena Malcová

